Държавен вестник, бр. 38, 2012 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  38
МИНИСТЕРСТВО
НА ВЪТРЕШНИТЕ РАБОТИ
МИНИСТЕРСТВО
НА ЗЕМЕДЕЛИЕТО И ХРАНИТЕ
НАРЕДБА № 8 
от 11 май 2012 г.
за условията и реда за защита на горските 
територии от пожари
Раздел I
Общи положения
Чл. 1. (1) С тази наредба се определят усло­
вията и редът за защита на горските територии 
от пожари. 
(2) Разпоредбите на тази наредба:
1. се прилагат за всички гори и недвижими 
имоти, намиращи се в горските територии 
или граничещи с тях, независимо от тяхната 
собственост, териториално и функционално 
предназначение, както и за постоянните или 
временните обекти, намиращи се във или в 
близост до тях;
2. са задължителни за всички собственици 
или ползватели на горски територии, както и 
за лицата, преминаващи и/или осъществяващи 
дейности във или в близост до тях.
Чл. 2. Защитата на горските територии от 
пожари е комплекс от мерки и мероприятия 
за пожарна безопасност и включва действия, 
мерки и изисквания за предотвратяване, откри­
ване, ограничаване и ликвидиране на пожари 
в горските територии.
Раздел II
Ред и организация за защита на горските те­
ритории от пожари
Чл. 3. (1) За всички горски територии, неза­
висимо от тяхната собственост, се изготвят пла­
нове на дейностите за защитата им от пожари, 
които са за сметка на държавния бюджет и са 
неразделна част от горскостопанските планове 
и програми, както и от плановете за управление 
на защитените територии и защитените зони.
(2) Мерките и мероприятията за защита на 
горските територии от пожари се планират, 
реализират и поддържат като единна система 
за всички горски територии независимо от 
тяхната собственост, териториално и функци­
онално предназначение.
(3) В документите, с които се регламентира 
извършването на дейности в горските територии 
или в непосредствена близост до тях, се впис­
ват и мерки за защита на горските територии 
от пожари.
Чл. 4. Изпълнението и поддържането на 
мерките и мероприятията за защита на гор­
ските територии от пожари се организира и 
осъществява от:
1. държавните предприятия (ДП) по чл. 163 
от Закона за горите (ЗГ) и техните териториални 
поделения – държавни горски стопанства (ДГС) 
и държавни ловни стопанства (ДЛС) – в горски 
територии – държавна собственост, както и в 
такива, предоставени им за управление – за 
тяхна сметка;
2. Министерството на околната среда и 
водите (МОСВ) – в горските територии и зе­
мите от защитените територии – изключителна 
държавна собственост по смисъла на Закона за 
защитените територии, за сметка на неговия 
бюджет;
3. учебно-опитните горски стопанства 
(УОГС) – в управляваните от тях горски те­
ритории, както и в такива, предоставени им 
за управление – за тяхна сметка;
4. общините – в горски територии – общин­
ска собственост, както и в такива, предоставени 
им за управление – за сметка на общинския 
бюджет;
5. собствениците и ползвателите на гори и 
земи в горските територии извън посочените 
в т. 1 – 4, на гори в земеделските територии и 
на обекти във или в близост до тях – за тяхна 
сметка.
Чл. 5. Органите на Главна дирекция „По­
жарна безопасност и защита на населението“ 
(ГДПБЗН) към Министерството на вътрешните 
работи (МВР) осъществяват своите правомощия 
по предотвратяване, откриване, ограничаване и 
ликвидиране на пожари в горските територии 
съгласно Закона за МВР (ЗМВР) и Правилника 
за прилагане на ЗМВР.
Чл. 6. (1) Изпълнителната агенция по горите 
(ИАГ), нейните структури и специализирани 
териториални звена контролират изпълнението 
на действията, мерките и мероприятията, както 
и спазването на изискванията за защита на 
горските територии от пожари.
(2) Държавните предприятия по чл. 163 ЗГ 
чрез ДГС/ДЛС и УОГС, МОСВ, както и общин­
ските и частни горски структури организират 
система за своевременно откриване на пожари 
в горските територии, създават организация и 
участват в тяхното гасене.
Чл. 7. (1) В съответствие със своите право­
мощия органите на ГДПБЗН, ИАГ и нейните 
структури и специализирани териториални 
звена, МОСВ, както и служителите, назначени 
за опазване на горските територии по реда 
и при условията на ЗГ, контролират, дават 
предписания, санкционират, ограничават или 
спират дейностите на обекти и технологичното 
оборудване, както и извършването на дейности 
в горските територии или в близост до тях, 
които са в нарушение на изискванията за по­
жарна безопасност.
(2) В срок до 15 февруари ГДПБЗН и ИАГ 
ежегодно разработват план за взаимодействие.